钦定古今图书集成/明伦汇编/人事典/第010卷 > 《本草纲目》 > 《乱发发明》
## 钦定古今图书集成/明伦汇编/人事典/第010卷 > 《本草纲目》 > 《乱发发明》

李时珍曰：“发乃血馀，故能治血病，补阴，疗惊痫，去心
窍之血。刘君安以己发合头垢等分，烧存性，每服豆
许三丸，名曰还精丹”，令头不白。又《老唐方》，亦用自己
乱发洗净，每一两入川椒五十粒，泥固入瓶，煆黑研
末，每空心酒服一钱，令发长黑。此皆补阴之验也。用
椒者，取其下达尔。陶弘景曰：“俗中妪母为小儿作鸡
子煎”用。其父梳头乱发，杂鸡子黄熬良久，得汁与儿
服，去痰热，疗百病。